CELEX: 62014TN0587
Language: el
Date: 2014-08-06 00:00:00
Title: Υπόθεση T-587/14: Προσφυγή της 6ης Αυγούστου 2014 — Crosfield Italia κατά ΕΟΧΠ

13.10.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 361/15
            
         Προσφυγή της 6ης Αυγούστου 2014 — Crosfield Italia κατά ΕΟΧΠ
   (Υπόθεση T-587/14)
   2014/C 361/20
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα: Crosfield Italia Srl (Βερόνα, Ιταλία) (εκπρόσωπος: M. Baldassarri, δικηγόρος)
   
      Καθού: Ευρωπαϊκός Οργανισμός Χημικών Προϊόντων (ΕΟΧΠ)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο να ακυρώσει και συνεπώς να κηρύξει ανίσχυρη ή/και να καταστήσει άνευ αποτελέσματος την απόφαση SME 2013 4672, που ο ΕΟΧΠ εξέδωσε στις 28 Μαΐου 2014 και την οποία κοινοποίησε στην προσφεύγουσα στις 9 Ιουνίου 2014, κατά τρόπο ώστε να εξαλειφθούν όλα τα αποτελέσματα της εν λόγω αποφάσεως, συμπεριλαμβανομένης της ακυρώσεως των τιμολογίων που εκδόθηκαν για την είσπραξη των σημαντικότερων επιβαρύνσεων και για τις οικονομικές κυρώσεις που αυτή φέρεται να οφείλει.
   
      Λόγοι ακυρώσεως και κύρια επιχειρήματα
   
   Η υπό κρίση προσφυγή στρέφεται κατά της αποφάσεως του Ευρωπαϊκού Οργανισμού Χημικών Προϊόντων, με την οποία ο ΕΟΧΠ έκρινε ότι η προσφεύγουσα δεν πληροί τις προϋποθέσεις για να θεωρηθεί μικρή ή μεσαία επιχείρηση, υπό την έννοια του κανονισμού (ΕΚ) 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων καθώς και για την τροποποίηση της οδηγίας 1999/45/EΚ και για την κατάργηση του κανονισμού (ΕΟΚ) 793/93 του Συμβουλίου και του κανονισμού (ΕΚ) 1488/94 της Επιτροπής καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ (ΕΕ L 396, σ. 1), και δεν της χορήγησε τα σχετικά πλεονεκτήματα, προβλέποντας την καταβολή των οφειλόμενων επιβαρύνσεων και τελών.
   Οι λόγοι ακυρώσεως και τα κύρια επιχειρήματα είναι παρόμοια με αυτά που προβλήθηκαν στην υπόθεση T-620/13, Marchi Industriale κατά ΕΟΧΠ.